[{"text_idx": "#000001", "text": "Er bod yr haf yn agosa\u0301u, mae atgofion y Pasg yn dal yn fyw yn fy meddwl. Ym mis Ebrill, es i ECSWR (Y Gynhadledd Ewropeaidd ar gyfer Ymchwil Gwaith Cymdeithasol) yn 2023 ym Milan gyda grw\u0302p o ymchwilwyr o CASCADE, gan gynnwys Donald, Jonathan, Alyson, Clive, Sophie, Melissa, a finnau. Fe wnaethom ni i gyd gymryd rhan yn y gynhadledd. Fe wnaeth Donald a Jonathan gadeirio rhai o\u2019r sesiynau, ac fe gyflwynodd Alyson, Clive, a Melissa gyflwyniadau ar bynciau amrywiol:"}, {"text_idx": "#000003", "text": "Roedd mynd i\u2019r gynhadledd dri diwrnod hon yn un o uchafbwyntiau\u2019r flwyddyn i mi. Hwn oedd y tro cyntaf i mi gyflwyno mewn cynhadledd ymchwil Ewropeaidd y tu allan i\u2019r DU, ac roedd hi\u2019n fraint cael bod yno. Pan laniodd ein hawyren yn yr Eidal, roeddwn i\u2019n teimlo\u2019n gyffrous iawn ond yn emosiynol hefyd oherwydd roedd yr Eidal yn gartref i mi flynyddoedd lawer yn o\u0302l. Mae gen i rai nodiadau Lira yn fy nroriau o hyd! Er bod llawer wedi newid, mae\u2019r hanes, yr adeiladau a\u2019r eglwysi yn dal i\u2019m rhyfeddu. Ac roedd y bwyd yn anhygoel!"}, {"text_idx": "#000004", "text": "Roedd treulio amser gyda fy nghydweithwyr o CASCADE wedi gwneud y daith hyd yn oed yn fwy arbennig. Gan nad ydw i wedi fy lleoli yng Nghaerdydd, dydw i ddim yn cael cwrdd a\u0302 nhw\u2019n bersonol yn aml iawn. Rhoddodd y daith hon gyfle i mi ddod i\u2019w hadnabod yn well fel unigolion, nid dim ond cydweithwyr rwy\u2019n cyfathrebu a\u0302 nhw trwy Teams. Fe wnes i fwynhau ein sgyrsiau, ac roedd eu gwybodaeth, eu harbenigedd mewn ymchwil ac angerdd am eu gwaith wedi creu argraff arnaf. Gwnaeth imi fod yn falch o weithio ochr yn ochr a\u0302 nhw a bod yn rhan o CASCADE."}, {"text_idx": "#000005", "text": "Yn ogystal, fe wnes i fwynhau rhoi\u2019r cyflwyniad ac ro\u2019n i\u2019n ddiolchgar am gefnogaeth fy nghydweithwyr yn CASCADE a chydweithwyr o brifysgolion eraill. Cefais gyfle i wneud ffrindiau newydd yn y gymuned a chyfnewid gwybodaeth a diddordebau. Fe es i i sesiynau eraill i ddysgu am yr hyn y mae eraill yn ei wneud, ac roeddwn i mor gyffrous fe wnes i gysylltu ag athro o wlad arall oherwydd bod ei waith wedi fy ysbrydoli."}, {"text_idx": "#000006", "text": "Yn gyffredinol, roedd y daith hon yn ymgorffori thema a slogan cynhadledd ECSWR eleni \u2013 ymchwil ar waith cymdeithasol trwy a thuag at berthnasoedd dynol. Rwy\u2019n ddiolchgar am y profiad a\u2019r atgofion a fydd yn aros gyda mi am amser hir."}]